b'\n_START_ARTICLE_\nSlikarske in kiparske upodobitve slovenskih literarnih junakov\n_START_PARAGRAPH_\nSlovenski literarni junaki so najpogosteje predmet knji\xc5\xbenih ilustracij._NEWLINE_Med zgodnej\xc5\xa1e slovenske literarne like (junak, iterarna oseba, akter, karakter, figura, aktant) spadajo osebe iz Svetega pisma (\xc5\xbeivljenjepisi svetnikov), anti\xc4\x8dni miti\xc4\x8dni junaki, slovenske miti\xc4\x8dne in zgodovinske osebe. Pojavljajo se v ilustracijah; ilustrirane so predvsem otro\xc5\xa1ke knjige v obliki slikanic. V slikarski ali kiparski podobi so predstavljeni junaki iz ljudskega slovstva, in sicer tisti liki, ki so po svojih dejanjih res junaki (osebe, ki delajo dobra dela, ki pomagajo drugim, delajo v skladu z ob\xc4\x8dim dobrim in se borijo proti negativnim likom).\n_START_SECTION_\nIlustracija\n_START_PARAGRAPH_\nIlustracija je najpogostej\xc5\xa1a oblika upodabljanja slovenskih literarnih junakov, predvsem tistih, ki se pojavljajo v otro\xc5\xa1kih in mladinskih slikanicah.\n_START_SECTION_\nKiparstvo\n_START_PARAGRAPH_\nKiparske upodobitve slovenskih literarnih junakov so redke. Kipi so postavljeni predvsem njihovim avtorjem, v bronu, lesu ali kamnu pa so izdelani le najreprezentativnej\xc5\xa1i junaki slovenske literature, najpogosteje postavljeni v kraj, iz katerega naj bi izvirali.'